ಎಮುಗಳು ಸ್ಥಳೀಯ ಆಸ್ಟ್ರೇಲಿಯನ್ನರು ಹಾಗೂ ಆರಂಭಿಕ ಐರೋಪ್ಯ ವಲಸೆಗಾರರಿಂದ ಆಹಾರದ ಒಂದು ಮೂಲವಾಗಿ ಬಳಸಲ್ಪಡುತ್ತಿದ್ದವು. ಎಮು ಪಕ್ಷಿಗಳನ್ನು ಹಿಡಿಯಲು ಮೂಲನಿವಾಸಿಗಳು ವೈವಿಧ್ಯಮಯ ತಂತ್ರಗಳನ್ನು ಬಳಸುತ್ತಿದ್ದರು. ನೀರಿನ ಹಳ್ಳಗಳಲ್ಲಿ ಅವು ನೀರುಕುಡಿಯುತ್ತಿರುವಾಗ ಅವುಗಳನ್ನು ಭರ್ಜಿಯಿಂದ ತಿವಿಯುವುದು, ನೀರಿನ ಕುಳಿಗಳಿಗೆ ವಿಷ ಬೆರೆಸುವುದು, ಬಲೆಗಳಲ್ಲಿ ಎಮುಗಳನ್ನು ಸೆರೆಹಿಡಿಯುವುದು, ಮತ್ತು ಅವುಗಳ ಊಳಿಡುವಿಕೆಯನ್ನು ಅನುಕರಿಸುವ ಮೂಲಕ ಅಥವಾ ಗರಿಗಳು ಮತ್ತು ಚಿಂದಿಗಳಿಂದ ಮಾಡಿದ ಚೆಂಡೊಂದನ್ನು ಮರವೊಂದರಿಂದ ತೂಗುಬಿಟ್ಟು ಎಮುಗಳನ್ನು ಆಕರ್ಷಿಸುವುದು ಇವೇ ಮೊದಲಾದವು ಸದರಿ ತಂತ್ರಗಳಲ್ಲಿ ಸೇರಿದ್ದವು. ಆಹಾರದ ಅಗತ್ಯಗಳಿಗಾಗಿ ಯುರೋಪಿಯನ್ನರು ಎಮುಗಳನ್ನು ಕೊಲ್ಲುತ್ತಿದ್ದರು. ಅಷ್ಟೇ ಅಲ್ಲ, ಅವುಗಳು ತಮ್ಮ ವ್ಯವಸಾಯ ಪ್ರದೇಶದಲ್ಲಿ ಮಧ್ಯೆ ಪ್ರವೇಶಿಸಿದಾಗ, ಅಥವಾ ಜಲಕ್ಷಾಮದ/ಬಾಯಾರಿಕೆಯಾದ ಸಮಯದಲ್ಲಿ ನೀರನ್ನು ಹುಡುಕಿಕೊಂಡು ತಮ್ಮ ವಸಾಹತು ಪ್ರದೇಶಗಳನ್ನು ಅವು ಅತಿಕ್ರಮವಾಗಿ ಪ್ರವೇಶಿಸಿದಾಗಲೂ ಅವರು ಎಮುಗಳನ್ನು ಕೊಲ್ಲುತ್ತಿದ್ದರು. 1932ರಲ್ಲಿ ಪಶ್ಚಿಮ ಆಸ್ಟ್ರೇಲಿಯಾದಲ್ಲಿ ಕಂಡುಬಂದ ಎಮು ಯುದ್ಧವು ಇದಕ್ಕೊಂದು ಪರಮೋಚ್ಚ ಉದಾಹರಣೆಯಾಗಿತ್ತು. ಈ ಅವಧಿಯಲ್ಲಿನ ಒಂದು ಸುಡುಬೇಸಿಗೆಯಲ್ಲಿ ಎಮುಗಳ ಒಂದು ಹಿಂಡು ಕ್ಯಾಂಪಿಯನ್‌ ಮೇಲೆ ದಾಳಿಮಾಡಿ ಪಟ್ಟಣದ ವಾಸಿಗಳಲ್ಲಿ ಗಾಬರಿಯನ್ನುಂಟುಮಾಡಿದಾಗ, ಅವುಗಳನ್ನು ಓಡಿಸುವ ಒಂದು ವಿಫಲಯತ್ನವು ತೀವ್ರವಾಗಿತ್ತು. ಜಾನ್‌ ಗೌಲ್ಡ್‌‌ನ "ಹ್ಯಾಂಡ್‌ಬುಕ್‌ ಟು ದಿ ಬರ್ಡ್ಸ್‌ ಆಫ್‌ ಆಸ್ಟ್ರೇಲಿಯಾ" ಎಂಬ ಕೃತಿಯು 1865ರಲ್ಲಿ ಮೊದಲ ಬಾರಿಗೆ ಪ್ರಕಟಗೊಂಡಿತು. ಟಾಸ್ಮೇನಿಯಾದಿಂದ ಎಮು ಪಕ್ಷಿಗಳು ಕಾಣೆಯಾಗುತ್ತಿರುವುದರ ಕುರಿತು, ಹಾಗೂ ಅಪರೂಪವಾಗುತ್ತಾ ಹೋಗುತ್ತಿರುವ ಕಾರಣದಿಂದಾಗಿ ಅವು ನಿರ್ನಾಮವಾಗಿರುವುದರ ಕುರಿತು ಆತ ಈ ಕೃತಿಯಲ್ಲಿ ವಿಷಾದಿಸುತ್ತಾನೆ. ಸಿಡ್ನಿಯ ಆಸುಪಾಸಿನಲ್ಲಿ ಎಮುಗಳು ಇನ್ನು ಮುಂದೆ ಸಾಮಾನ್ಯವಾಗಿ ಕಾಣಿಸಿಕೊಳ್ಳುವುದಿಲ್ಲ ಎಂದು ಉಲ್ಲೇಖಿಸುವ ಆತ, ಈ ಪಕ್ಷಿಜಾತಿಗೆ ಸಂರಕ್ಷಿತ ಪಕ್ಷಿ ಎಂಬ ಸ್ಥಾನಮಾನವನ್ನು ನೀಡಬೇಕು ಎಂದು ಪ್ರಸ್ತಾವಿಸುತ್ತಾನೆ. ಕಾಡುಪ್ರದೇಶದ ಎಮುಗಳು
"1999ರ ಎನ್ವಿರಾನ್ಮೆಂಟ್‌ ಪ್ರೊಟೆಕ್ಷನ್‌ ಅಂಡ್‌ ಬಯೋಡೈವರ್ಸಿಟಿ ಕನ್ಸರ್ವೇಶನ್‌ ಆಕ್ಟ್‌" ಅಡಿಯಲ್ಲಿ ಆಸ್ಟ್ರೇಲಿಯಾದಲ್ಲಿ ಔಪಚಾರಿಕವಾಗಿ ಸಂರಕ್ಷಿಸಲ್ಪಟ್ಟಿವೆ. IUCN ಸಂಸ್ಥೆಯು ಅವುಗಳ ಸ್ಥಾನಮಾನವನ್ನು ಕನಿಷ್ಟ ಕಾಳಜಿಯ ವ್ಯಾಪ್ತಿಯಲ್ಲಿರುವಂತೆ ಗುರುತಿಸಿ ಶ್ರೇಯಾಂಕವನ್ನು ನೀಡಿದೆ. ಅವುಗಳ ಕಂಡುಬರುವಿಕೆಯ ಶ್ರೇಣಿಯು ...ರಿಂದ...ರವರೆಗೆ ಇದೆ, ಮತ್ತು 1992ರ ಒಂದು ಅಂದಾಜಿನ ಪ್ರಕಾರ ಈ ಸಂಖ್ಯೆಯು 630,000 ಮತ್ತು 730,000ದ ನಡುವೆ ಇತ್ತು.
ಆಸ್ಟ್ರೇಲಿಯಾದ ಪ್ರಧಾನ ಭೂಭಾಗದಲ್ಲಿನ ಎಮುಗಳ ಸಂಖ್ಯೆಯು ಐರೋಪ್ಯ ವಸಾಹತುಗಳಿಗೆ ಮುಂಚಿತವಾಗಿದ್ದುದಕ್ಕಿಂತ ಈಗ ಹೆಚ್ಚಿನ ಮಟ್ಟದಲ್ಲಿದೆ ಎಂದು ಭಾವಿಸಲಾಗುತ್ತಿದೆಯಾದರೂ, ಕೆಲವೊಂದು ಕಾಡುಪ್ರದೇಶದ ಎಮು ಪಕ್ಷಿಗಳ ಸಂಖ್ಯೆಗಳು ಚಿಕ್ಕ ಸಂಖ್ಯೆಯ ಗಾತ್ರದ ಕಾರಣದಿಂದಾಗಿ ಸ್ಥಳೀಯವಾಗಿ ಅಳಿವಿನ ಅಂಚನ್ನು ಮುಟ್ಟಿವೆ. ಎಮುಗಳ ಈ ಸಣ್ಣ ಸಂಖ್ಯೆಗಳಿಗೆ ಒದಗಿಬಂದಿರುವ ಅಪಾಯದ ಸೂಚನೆಗಳಲ್ಲಿ, ಆವಾಸಸ್ಥಾನದ ಪ್ರದೇಶಗಳ ತೆರವುಗೊಳಿಸುವಿಕೆ ಮತ್ತು ಛಿದ್ರೀಕರಣ; ಉದ್ದೇಶಪೂರ್ವಕವಾಗಿ ಕಡಿದುಹಾಕುವಿಕೆ; ವಾಹನಗಳೊಂದಿಗಿನ ಅಪ್ಪಳಿಸುವಿಕೆಗಳು; ಕಾಡಿನ ಮತ್ತು ಸಾಕಿದ ನಾಯಿಗಳು, ಗುಳ್ಳೆನರಿಗಳು, ಮತ್ತು ಕಾಡುಹಂದಿಗಳಿಂದ ಸಣ್ಣ ಮರಿಗಳು ಹಾಗೂ ಮೊಟ್ಟೆಗಳು ತಿನ್ನಲ್ಪಡುವುದು ಇವೇ ಮೊದಲಾದವು ಸೇರಿವೆ. ನ್ಯೂ ಸೌತ್‌ ವೇಲ್ಸ್‌ನ ಉತ್ತರ ತೀರದ ಜೈವಿಕ ವಲಯ ಮತ್ತು ಪೋರ್ಟ್‌ ಸ್ಟೀಫನ್ಸ್‌ ಪ್ರದೇಶಗಳ ಪ್ರತ್ಯೇಕಿಸಲ್ಪಟ್ಟ ಅಥವಾ ಅಪೂರ್ವವಾದ ಎಮುಗಳ ಸಮೂಹವನ್ನು ಅಪಾಯದಂಚಿನಲ್ಲಿರುವ ಪ್ರಾಣಿಗಳೆಂದು ನ್ಯೂ ಸೌತ್‌ ವೇಲ್ಸ್‌ ಸರ್ಕಾರವು ಪಟ್ಟಿಮಾಡಿದೆ.
ಸಂರಕ್ಷಣೆಯ ಸ್ಥಿತಿಗತಿ
ಆಹಾರ ಕ್ರಮ
ವಿಸ್ತೃತ ವಿವರಣೆ
ಜೀವಿವರ್ಗೀಕರಣ ಶಾಸ್ತ್ರ ಮತ್ತು ಹರಡಿಕೆ